Lav et referat af nedenstående tekst:

Tekst:
- Vi har taget  en beslutning om at bakke op om det initiativ, der er taget i store dele af det danske erhvervsliv i øvrigt, at vi fordømmer den invasion, der er sket af Ukraine. Der er tale om et uprovokeret angreb på et vestligt demokrati og de grundværdier, som er fundamentet for hele den frie verden. Sådan lyder det fra administrerende direktør hos Beierholm, Søren V. Pedersen. Beierholm har besluttet at afbryde alle kunde- og samarbejdsrelationer, som er relateret til Rusland og Belarus. Afbryder samarbejde Det vil omfatte samarbejde med dattervirksomhed af russiske-belarussiske virksomheder samt samarbejde med virksomheder i øvrigt, hvor vi kan konstatere, at der i overvejende grad er russiske-belarussiske ejere. Det omfatter også opgaver henvist til og fra Beierholms internationale rådgivernetværk, HLB i de pågældende lande. - Historisk set har Beierholm ikke tradition for at blande politik og forretning. Men verden er under forandring, og vi virksomheder har et ansvar for at forholde os til, og handle på, kritiske samfundsudfordringer – også selvom det rækker ud over vores forretning. Med den umotiverede aggression Rusland udviser over for Ukraine, og dermed over for de værdier som hele den vestlige verden bygger på, føler vi os forpligtet til at handle, siger administrerende direktør, Søren V. Pedersen fra Beierholm. Det koster på omsætningen Han tilføjer, at det kommer til at koste på omsætningen, men det er det værd, mener direktøren. -  De historier, vi hører fra vores kolleger i Ukraine, er hjerteskærende, så det er nødvendigt at gøre noget i situationen, forklarer han. Donerer til støttearrrangement Det glæder i øvrigt Søren V. Pedersen at se den store enighed i dansk erhvervsliv, hvor stort set samtlige virksomheder står skulder ved skulder med deres beslutninger om kommercielle sanktioner mod Rusland og Belarus. Ud over at iværksætte sanktionerne, har Beierholm besluttet også at yde økonomisk støtte til Ukraine. Det sker gennem en donation på 100.000 kroner i forbindelse med DR og TV2s store støttearrangement ”Sammen for Ukraine”, som samsendes på de to kanaler fra Rådhuspladsen i København lørdag 12. marts kl. 19.30.

Referat:
Den nordjyske revisionsvirksomhed Beierholm afbryder alt samarbejde med russiske og belarussiske virksomheder.